钦定古今图书集成/明伦汇编/宫闱典/第045卷 > 北魏
## 钦定古今图书集成/明伦汇编/宫闱典/第045卷 > 北魏

### 道武帝始设夫人皆有品次

按《魏书后妃传序》：“魏氏王业之兆，虽始于神元，至于
昭成之前。世崇俭质，妃嫱嫔御，率多缺焉，惟以次第
为称。而章、平、思、昭、穆、惠、炀、烈八帝，妃后无闻。太祖始
立中宫，馀妾或称夫人，多少无限，然皆有品次。”

### 太武帝增设左右昭仪及贵人

按《魏书后妃传序》：“世祖稍增左右昭仪及贵人椒房
中式数等，后庭渐已多矣。”

====孝文帝改定内官位视列卿====按：《魏书后妃传序》，“高祖改定内官，左右昭仪位视大
司马，三夫人视三公，三嫔视三卿，六嫔视六卿，世妇
视中大夫，御女视元士。”

### 太和二十二年以始平南夏诏减六宫嫔御之半

按《魏书孝文帝本纪》：“太和二十有二年，秋七月壬午，
诏曰：‘朕以寡德，属兹靖乱，实赖群英，凯清南夏。宜约
躬赏效，以劝茂绩，后之私府，便可损半。六宫嫔御，五
服男女，常恤恒供，亦令减半’。”

### 孝静帝武定三年二月庚申吐谷浑国奉其从妹以备后庭纳为容华嫔

按：《魏书孝静帝本纪》云云。